Redecorarea casei, o afacere care cunoaște succesul în timp ce altele se prăbușesc.
Emanuel i-a redecorat camera fetiţei, pentru a o face să se simtă mai bine. Dragoș a cunoscut succesul când tot mai multe business-uri s-au închis. Investiţia care te face să te simţi bine costă între 25-60 euro/mp.
Pandemia te-a învăţat să te adaptezi la izolare. Pentru Emanuel, provocarea a început atunci când fetiţa lui, Radha, s-a văzut închisă între patru pereţi. El a decis să îi redecoreze camera cu tapet, pentru a îi stimula imaginaţia şi a-i face universul mai plăcut.A apelat la Dragoș, care a cunoscut succesul în perioada în care tot mai multe business-uri au fost nevoite să închidă.Afacerea lui a fost foarte productivă în ultimul timp. El s-a preocupat şi de sănătatea angajaţilor lui.Cea mai bună investiţie, care te face să îţi schimbi starea de spirit, te costă între 25 şi 60 euro\mp. Tu alegi.Psihologul Andreea Bărbulescu spune că toţi am trecut prin stres, iar spaţiul intim a devenit cel mai bun prieten."Oamenii au simţit nevoia să îşi redecoreze locuinţele. Au mers foarte bine modelele tropicale, pentru că oamenii au simţit nevoia să aducă natura la ei în case şi modelele atemporale, modelele clasice. În prima parte a pandemiei am avut o scădere, iar după, aş putea spune că avem creşteri undeva la 15-20%", a spus Dragoș Vlădilă, art director Aesthetic Design."S-a întâmplat în timpul pandemiei, pentru că am petrecut foarte mult timp acasă, asta a fost situaţia, şi era clar că trebuie făcut ceva, pentru că începusem să o luăm razna cu toţii şi simţeam nevoia de nişte schimbări structurale în ceea ce priveşte casa. Ne gândim să redecorăm şi celelalte camere, asta pentru că chiar se schimbă toată treaba şi nu că am fost mulţumiţi, am fost super încântaţi de cei cu care am lucrat", a explicat Emanuela Mirea, client."Acum am avut posibilitatea de a ne reconecta la spaţiul nostru intim. Casa, din punct de vedere psihologic, reprezentând spaţiul în care ne simţim confortabil şi în siguranţă", a spus Andreea Bărbulescu, psiholog.